بسم الله الرحمن الرحيم. السلام عليكم ورحمة الله وبركاته. اهلا بكم في فيديو جديد من سلسلة مدخل اللي دراسة الكتاب المقدس وهنكمل في محتويات العهد القديم. وهندخل ان شاء الله النهاردة في سفر التثنية
سفر التثنية اخر سفر من اصفار موسى الخمسة كالعادة وبشكل تقليدي الصفر منسوب لموسى عليه السلام لانه من ضمن اسفار موسى الخمسة. لكن تلك العادة برضو سفر التثنية لا يحتوي على اي دليل داخلي يدل على من هو كاتب الصفر. فما الحال في باقي اسفار موسى الخمسة
يعني التكوين والخروج واللاويين والعدد وكمان التثنية ما فيهمش دليل داخلي بيقول لنا يا جماعة سيدنا موسى هو الذي كتب هذا الصفر. بالنسبة لسفر التثنية فيه ادلة بتدل او ظاهرها ان سيدنا موسى مش هو الذي كتب هذا السفر. سواء
في بداية الصفر او نهاية الصفر او النصوص في وسط الصفر كلام مفاده الظاهري ده واحد هو الذي كتب هذا الكلام وبيؤرخ لهذه الاحداث وبينقل لنا كلام سيدنا موسى فبالتالي العبارة المشهورة اللي بتقول ان سيدنا موسى هو بطل هذا السفر. اكثر مما هو كاتبه. يعني الصفر بيتكلم عليه. لكن
مش هو اللي كتب الصفر. سفر يشوع يسوع هو بطل هذا السفر اكثر مما هو كاتبه. اي سفر منسوب لنبي من الانبياء غالبا هتلاقي ان الاصح انه يتقال هذا النبي هو بطل هذا السفر اكسر مما هو كاتبه. بنلاقي في بداية السفر كلام واضح بيقول ايه
سفر التثنية الاصحاح الاول هذا هو الكلام الذي كلم به موسى جميع اسرائيل. يعني واحد بيؤرخ لكلام قاله سيدنا موسى. وبعدين بيقول في السنة الفلانية في المكان الفلاني ابتدأ موسى يشرح هذه الشريعة
قائلا فدا واحد بينقل لنا عن سيدنا موسى عليه السلام. محتاجين نعرف بقى انت نقلت الكلام ده منين ونقلته صح ولا لا؟ ولما نقلته حالته بامانة وغيرت فيه ولا ما غيرتش والكلام ده كله محتاجين نعرفه
كذلك برضو في نهاية هذا السفر. بنلاقي في الاصحاح اربعة وتلاتين عنوان موت موسى. وبيحكي عن سيدنا موسى وبيقول سيدنا موسى مات وادفن وقعدوا يعيطوا عليه. ولغاية النهاردة ما حدش زي موسى بعث لبني اسرائيل. ما فيش نبي زي
جه بعد كده لغاية النهاردة ما حدش يعرف سيدنا موسى ادفن فين. يبقى مستحيل يكون سيدنا موسى هو الذي كتب الكلام بداية الصفر ونهاية الصفر بيدل على كده وكمان فيه نصوص في الوسط
طيب كمحتوى سفر التثنية سفر التثنية عبارة عن فلاش باك يعني ايه عبارة عن فلاش باك؟ يعني سيدنا موسى بيسترجع تاريخ بني اسرائيل وبيحكيه على بني اسرائيل علشان يتعظوا. وفي الاخر وفي الاول وفي الوسط في كل السفر
تقريبا عمال يقول لهم لازم تلتزموا بالوصايا والشرائع والاحكام. علشان تحصلوا على البركات وتتملكوا الارض يا اما لو ما التزموش بالوصايا والشرائع والاحكام ربنا هيصيبكم باللعنات وحيبدكم وحيطردكم من الارض وحيسلط عليكم اعدائكم
هكذا العظة دي او الطلب ده الاساسي ان لازم نلتزم علشان نحصل لو ما التزمناش مش هنحصل دي الفائدة الكبرى من العهد القديم بالكامل. هي دي رسالة اسفار موسى الخمسة. هي دي رسالة الاسفار التاريخية. هي دي رسالة
اسفار الانبياء الكبار ورسالة الاسفار الانبياء الصغار. بغض النظر عن الاسفار الحكمية والشعرية اللي هم يعني مواعظ وحكم وبعض الصلوات لكن باقي العهد القديم كله من بدايته والى نهايته بيدور حول هذا الموضوع
ومع ذلك سبحان الله وجدنا ان يعني فجأة بالسهولة دي بقى في ده عهد قديم وفي نزام جديد عهد جديد وهندخل الجنة بالصلب والفداء مش باتباع الوصايا والشرائع والاحكام اللي هي
كانت رسالة كل الانبياء قبل بولس حتى المسيح عليه السلام كانت هي دي رسالته طيب الصفر عبارة عن فلاش باك سيدنا موسى بيحكي التاريخ اللي فات علشان يقول لبني اسرائيل ازاي ربنا كان
معكم وازاي ربنا نصركم وانزل عليكم من من والسلوى. واستلمنا الشريعة ولازم بقى نعمل بهذه الشريعة ومن ضمن بقى اللي احنا بنستفيده من سفر التثنية انه بيحكي مرة اخرى الشريعة في وسط كلامه التاريخي. فبالتالي سفر التثنية فلاش باك تاريخي
في وسطه الشريعة بنقارن بقى ما بين اللي موجود في سفر التثنية والاصفار التانية المنسوبة لموسى عليه السلام. لان المفروض ان صفر التثنية ما جابش جديد. بيحكي نفس تاريخ اللي اصلا حصل قبل كده
فالمفروض ان صفر تثنية بدايته بعد اخر حاجة حصلت في الصفر اللي قبله. هي الدنيا ماشية بتسلسل كده فبالتالي بنلاقي ان سيدنا موسى بقى بدأ يحكي لهم القصة وفي وسط القصة فيه شريعة. بنقارن بقى هل القصة زي ما هي مذكورة في
تسمية نفسها زي اللي مذكور في الاسفار اللي فاتت ولا في تناقضات واختلافات واخطاء هل الشريعة زي ما هي محكية هنا في سفر التثنية؟ نفس اللي محكي في الاسفار اللي فاتت ولا فيه تناقضات واختلافات واغلاط
وازاي يبرر المسيحي هذه التناقضات والاخطاء والاختلافات ان وجدت والمفروض ان سفر التثنية ما بيحكيش حاجة جديدة ده فلاش باك للقديم طيب ما علينا لما نبتدي كده نحكي الكلام قلنا بداية سفر التثنية. واضح جدا انه تأريخ. للي حصل في السنة الفلانية في المكان الفلاني
سيدنا موسى كلم بني اسرائيل وقال له وقال لهم الكلام ده. وبعدين بنبتدي بقى سرد تاريخي تعيين قادة كزا كزا التمرد على الرب والتيه في في الاصحاح التاني بعد كده بنلاقي ايه
في اخر الاصحاح التاني في العدد رقم تلاتة وتلاتين بنلاقي بقى اعادة سرد للحروب اللي خاضها سيدنا موسى عليه السلام مع هارون مع يسوع ابن ميمون فبيتكلم عن آآ بلد فبيقول فدفعه الرب الهنا امامنا. فضربناه وبنيه وجميع قومه واخذنا
كل مدنه في ذلك الوقت وحرمنا من كل مدينة الرجال والنساء والاطفال لم نبق شاردا لكن نهبناها لانفسنا وغنيمة المدن التي اخذنا طب هنا النص ده فيه جزئين الجزء اللي زي اللي احنا عرفناه قبل كده فكرة الحروب والاعتداءات والابادة والكلام ده كله. وان الاشكالية في المسألة ان اليهود والنصارى
تارة مش بياخدوا هذه النصوص على انها حكايات خاصة حروب خاصة. واللي حصل فيها كان جزاء هذه الشعوب الكافرة المتمردة على وهكذا لا. اليهود والنصارى بيقولوا يا جماعة احنا عاوزين نتعلم ازاي نحارب؟ طب ما احنا نشوف سيدنا موسى وهارون ويشوع عليهم افضل الصلاة والسلام حاربوا ازاي
حارب زيهم. كانوا بيبيدوا الناس نبيد زيهم. كانوا بيحرقوا المدن نحرق زيهم. اطفال وشيوخ ونساء قال ورضع وبهائم وحمير وغنم كله يموت ندبح كله ما فيش مشكلة. احنا هنعمل زيهم
ودي اشكالية في غاية الاهمية تاني شيء فيه هنا بيقول لكن البهائم نهبناها لانفسنا وغنيمة المدن التي اخذنا هنا ممكن حد يستشكل ويقول ده في حديث عن النبي محمد صلى الله عليه وسلم ان الغنيمة احلت له كصفة خاصة به
كنبي ورسول وان ما حدش قبله احلت له الغنائم بنرد على الكلام ده ازاي؟ ما هو هنا بيقول اهو خدوا غنايم. يبقى فيه تناقض ظاهري. الرد بطريقتين الطريقة الاولى ان الكلام اللي في الكتاب المقدس ده كذب وما نقدرش نثق فيه. طب ما الكتاب بيقول ان الانبياء آآ ان الانبياء زنوا. واحنا عندنا
يبقى فيه تناقض يبقى فيه مشكلة لازم نحلها لأ ما فيش مشكلة هم كذبوا احنا اللي عندنا الحق وخلاص ده حل بسيط جدا جدا. الكتاب المقدس ما لوش موسوقية ولا مصداقية. ليس دليلا تاريخيا قائم
حتى اذا تعارض مع القرآن نجد ان في اشكالية. لأ نفض للكتاب المقدس وخلاص محرر. وما لوش موسوقية ومصداقية الحل التاني في المسألة ان هذه الغنائم الشعب بني اسرائيل ما كانش بيستفيد منه بشكل خاص
لكن كانت في النهاية بتقدم كقرابين لله والكلام ده مزكور في اماكن اخرى في الكتاب المقدس في مواضع كثيرة جدا. انية النحاس والفضة والذهب والكلام ده كله. والحيوانات تقدم كذبائح والكلام ده كله
حتى ان في بعض القصص ان ربنا قال له لأ انت ما تسبش حتى البقر والحمير والغنم كله يموت فممكن ده يكون تناقض. اشمعنا هنا نهبه وفي قصص اخرى لما ما قتلوش البقر والحمير والغنم ربنا غضب
عليهم وندم انه اختار شاول كملك والكلام ده كله فيا اما القصة هنا غلط وهم ما نهبوش او لما نهبوا ربنا وبخهم. وهم عملوا غلط. وما كانش المفروض ينهبوا ويغتنموا
يا اما معنى كلام الاغتنام والنهب ده معناه ان هو في النهاية سيقدم لله في خيمة الاجتماع كقربان وهكذا مش بيستفيدوا منه بشكل شخصي مش زي المسلمين. المسلمين كانوا بياخدوا الغنايم تتوزع على الجنود علشان يستفيدوا منها بشكل شخصي
يبقى دخل وآآ اقتصاد المسلمين يزدهر بسبب هذا طيب هنا برضو في الاصحاح التالت كلام عن آآ انه دفع الرب الهنا الى ايدينا مش عارف مين فضربناه حتى لم يبقى
له شارد وبرضه في في العدد السادس من الاصحاح التالت فحرمناها كما فعلنا بصيحون كزا كزا. الرجال والنساء والاطفال والبهايم اغتنموها وهكذا نفس الكلام القصصي وبعدين هنا في نص في الاصحاح التالت العدد رقم اتنين وعشرين لا تخافوا منهم. لان الرب الهكم هو
حارب عنكم لان الرب الهكم هو المحارب عنكم النص ده ممكن نستفيد منه في موضوع النقاشات حول اسماء الله وصفاته في القرآن والسنة. والانتقادات اللي غير المسلمين بينتقدوها في هذا المجال
بنقول لهم انتم شايفين بعض الاسماء والصفات مستقبحة ما ينفعش نسمي ربنا كده. الاولى تنشغل بانفسكم. لان الكتاب المقدس مليان اسماء وصفات قبيحة جدا مسيئة لله عز وجل. لا يجوز ان نصف الله عز وجل بهذه الصفات ولا ان نسميه بهذه الاسماء
وبعدين نبتدي نرد عليهم ونقول طب الاسماء اللي انتم بتعترضوا عليها هل هي موقوفة على المنصوص عليه في القرآن والسنة ولا ده اسم مشتق؟ وبعدين نشوف عند اهل السنة والجماعة هل يجوز
طقاق الاسم من الصفة ولا لا يعني الله عز وجل وصف بصفة ينفع نشتق منه اسم. يعني هنا الرب الهكم هو المحارب عنكم. يبقى ربنا اسمه المحارب ولما تدعو الله تقول له
يا محارب او المحارب كذا يعني تستخدم هذا الاسم هل يجوز هذا ولا ممكن الصفة مقيدة في سياق السياق ده بيجعل الصفة صفة كمال وجلال لله عز وجل لكنها مش صفة مطلقة مقيدة في سياق
ولما الصفة تكون مقيدة في سياق بتعطي كمال وجلال لله عز وجل فبالتالي بما ان الصفة مش مقيدة اسف بما ان الصفة مقيدة لا يجوز ان نشتق منها اسم زي مسلا ويمكرون ويمكر الله
ان الله عز وجل دبر لهم في الخفاء ما يخزيهم وينجي انبيائهم من كيد ومكر بني اسرائيل فدي صفة كمال وجلال في هذا السياق. صفة مقيدة. ما ينفعش بقى احنا نقول ده ربنا اسمه المكار. لأ
دي صفة مقيدة. مقيدة بسياق السياق بيجعل من الصفة صفة كمال وجلال. فهنا بنقول المحارب يعني المقصود ان الله عز وجل ينصرهم في الحرب ويعينهم وينصرهم على اعدائهم ويملك لهم اراضيهم وهكذا
طبعا النصارى ما عندهمش هذه الاصول في الاسماء والصفات. فبيعترضوا خلاص. فوق ده كله ما هماش عارفين الاسماء والصفات اللي عندهم في كتابهم الله المستعان. واجب علينا للاسف نصحح افهامهم ونعلمهم اللي عندهم علشان ما يعترضوش على اللي عندنا
صحح لهم افهامهم المغلوطة في اللي عندنا طيب في الاصحاح الرابع تحت عنوان الامر بالطاعة بيقول فالان يا اسرائيل اسمع الفرائض والاحكام التي انا اعلمكم لتعملوها لكي تحيوا وتدخلوا وتمتلكوا الارض التي الرب اله
ابائكم يعطيكم لا تزيدوا على الكلام الذي انا اوصيكم به ولا تنقصوا منه لكي تحفظوا وصايا الرب الهكم التي انا اوصيكم بها الشق الاول فيها اسمعوا لتعملوا لكي تحيوا وتمتلكوا. فبالتالي المسألة الشرطية بحتة. لو ما سمعتوش وما
ما عملتوش مش هتحيوا مش هتمتلكوا. وزي ما قلت سفر التثنية مليان مليان نصوص بهذا المعنى. وان المسألة مش مشروطة مش ان بني اسرائيل يروح يعبد العجل ويستمر على عبادة العجل ولا يتوب وبرضو ربنا هيملكه. اومال التيه ده حصل ليه اصلا
علشان شعب بني اسرائيل دول زاغوا وفسدوا. فربنا قال الجيل ده ما يدخلش الاراضي المقدسة لانه جيل فاسد لكن اللي يعبد الله ويلتزم بالوصايا والشرائع والاحكام ربنا يعطي له بركات وارض وكذا
طب الجزء التاني هنا لا تزيد على الكلام الذي انا اوصيكم به ولا تنقصوا منه لكي تحفظوا وصايا الرب. هنا حفظ بعدم الزيادة عليها او النقصان منها. المعنى الظاهري في المسألة
ان ربنا نص على وصايا معينة والكتاب المقدس بيقول ان الوصايا دي كانت مكتوبة وان سيدنا موسى كتب هذه الوصايا وبعدين جمع اللاويين وبني اسرائيل واشهد عليهم السماء والارض ان انتم تسلمتم الوصايا وعرفتوها وسيدنا موسى
قال لكم على اهميتها وهكذا ومع ذلك ما حافزتوش عليها او تنبأ بان انتم مش هتحافزوا عليها وتغيظون الرب باعمال ايديكم وهكذا اللي انا عايز اوصله ايه ان الوصية بعدم الزيادة والنقصان على الوصايا تتضمن النهي عن تحريف النص
لان الالتزام بالوصية في الاصل ادراك لنص الوصية نفسها انا عندي نص الوصية ومحافظ على نص الوصية او عارف نص الوصية يبقى هقدر لو انا عايز التزم به هالتزم لكن لو لو نص الوصية انا مش عارفها اتضاف عليها او اتحدف منها. لما اجي بقى اعمل بنص الوصية هيبقى فيه خلل
في العمل يبقى الاصل المحافظة على الوحي ان انا ما ازودش على الوحي ولا انقص منه علشان لما اجي اعمل بالوحي يبقى نص الوحي موجود عندي. اقدر التزم به فقط لا غير. ما ازودش عليه ولا انقص منه
فبالتالي لأ احنا بقى بنقول ان بني اسرائيل ايوة ربنا اعطاهم الوصايا وربنا اشهد عليهم السماء والارض وبقى هم المطلوب منهم يحافزوا على الوصايا كنص وكعمل وربنا بيقول في القرآن الكريم بما استحفزوا من كتاب الله وكانوا عليه شهداء
بما استحفظوا يعني استؤمنوا. يعني الله عز وجل امرهم وطلب منهم ان هم يحافظوا على الكتاب الحفاظ عليه نصا وعملا هنا اهو بيقول ايه؟ لكي تحفزوا تحفزوا تحافظوا نفس الكلام اللي موجود في اعمال الرسل ستيفانوس كان بيعاير اليهود كان بيقول لهم ايه ؟ الذين اخزتم الناموس بترتيب
يعني الملايكة قالوا لكم ادي الكتاب اهو اتفضلوا الكتاب اخذت من ناموس بترتيب ملائكة ولم تحفظوه. ولم تحفظوه يعني لم تحافظوا عليه. الكتاب زي ما تسلمتوه ما عليه ده نفس اللي حصل. سيدنا موسى سلمهم الكتاب
وقال لهم ما تزيدوش ولا تنقصوا علشان تحافزوا عليه وتقدروا تعملوا باللي فيه. لكن هم ما حافزوش ده ثابت قطعا ولا شك تاريخ جغرافيا نصوص قرآن سنة هو ده اللي حاصل
طيب هنا في الاصحاح الرابع آآ العدد رقم ستاشر بيقول لئلا آآ تفسدوا وتعملوا لانفسكم تمثالا منحوتا صورة مثال ما ذكر او انثى وبرضو في العدد رقم تلاتة وعشرين احترزوا من ان تنسوا عهد الرب الهكم الذي قطعه معكم وتصنعوا لانفسكم
تمثالا منحوتا صورة كل ما نهاك عنه الرب الهك لان الرب الهك هو نار اكلة اله غيور طيب هنا النهي عن عمل تماثيل وصور وزاهر النص ما تعملوش يبقى ما تعملوش. لكن النصارى بيقولوا لأ. احنا ممكن نعمل بس ما نعبدش. النهي المقصود هنا ان احنا
ما نعملش عشان ما نعبدش النص واضح ومش مقيد. ما تعاملوش ما تعملوش. وهذا هو الاورع والافضل. وهو ده المفهوم عندنا في الشريعة الاسلامية ان ربنا امر ائتمر ربنا نهى انتهي. وخلاص ما اقعدش اتفلسف واتفزلك. وهذا هو الاورع والافضل
ده علشان اضمن في النهاية اني انا محافظ على وصايا الله عز وجل. ومؤتمر باوامره ومنتهي عن نواهيه طبعا الارسوزوكس والكاثوليك عندهم الايقونات والتماثيل الكاثوليك عندهم التماثيل اكتر وانا متذكر جدا لما
كنت ماشي انا ومعاز وبعض الاخوة وكان على يمينا آآ كنيسة بصيت كده الباب كان مفتوح لقيت تمثال بالحجم الطبيعي تقريبا لمريم ولا حاجة زي كده لقيت نفسي برجع لورا وببص ايه ده
وخدنا صورة للتمثال وبتاع لا ده وبعدين عرفنا يعني الكاثوليك هم اكتر كنايس بتعمل تماثيل وهكذا. لكن الارثوذكس برضو عندهم تماثيل. وعندهم ايقونات وصور وهكذا ظاهر الكتاب ما تعملوش لكن هم برضو بيعملوا. قال ايه ما بنعبدش. وبعدين هل انتم بقى ما بتعبدوش ولا لأ دول بيسجدوا للايقونات يا راجل
يقول لك لأ ده سجود تكريم مش سجود عبادة. ما احنا بنسجد لكل حاجة بنسجد للخشبة الصليب. بنسجد للمزبح بنسجد للكاهن بنسجد للايقونة بنسجد للقربان ايه اللي ما بنسجدلوش وبعدين يقول لك دي ما احناش مشركين ولا حاجة واحنا ما
مش مخالفين لوصايا ما علينا هنا في النص لما بيقول في الاصحاح الرابع العدد رقم اربعة وعشرين لان الرب الهك هو نار اكلة. برضه من ضمن النصوص اللي بتنفعنا في مسألة اه ان احنا نناقش الاسماء والصفات ما بين المسلمين والمسيحيين. وبعدين يعني ايه الاله
اكلة وانتم بتعبدوا النار ولا متأثرين بالمجوس؟ والاخ معاذ عليان ربنا يحفظه ويبارك فيه له مقالة في مسألة عبادة النار في المسيحية طب يعني احنا بنعرف في تاريخ بني اسرائيل ان كان في ملوك لبني اسرائيل بيجيزوا اولادهم في النار. يعني
بيرموهم في النار كقربان للاله بيعبد النار طبعا الكتاب المقدس بينهى عن ده. بينهى عن ايه؟ ان انت ما ترميش ولادك في النار. زي ما الوثنيين الكفار دول بيعملوا لكن ده مش ده ما منعش ان الكتاب المقدس وممارسات اليهود والنصارى قطعا ولا شك. تأثرت بالشعوب الوثنية
اللي كانوا عايشين حواليهم. ده قطعا ولا شك في العدد رقم تسعة وتلاتين في الاصحاح الرابع فاعلم اليوم وردد في قلبك ان الرب هو الاله في السماء من فوق وعلى الارض من اسفل ليس سواه
وده وصف شبيه باللي احنا بنعرفه في القرآن الكريم عن مسألة الاله في السماء وفي الارض وبعدين في العدد رقم واربعين واحفظ فرائضه ووصاياه التي انا اوصيك بها اليوم لكي يحسن اليك والى اولادك من بعدك. ولكي تطيل ايامك في الارض. التي الرب الهك يعطيك الى الابد
هو بيقول لك الارض هيعطيك الى الابد لا عشان يطيل ايامك في الارض دي لو فضلت الى الابد تلتزم بالوصايا والشرائع يبقى الارض دي هتكون لك للابد لان العهد ما بينك وبين الله ابدي
ابدي مش هينسخ بكلام بولس بعهد جديد وعهد قديم يعني ايه عهد ابدي؟ الختان عهد ابدي فريضة ابدية كزا كزا النصارى يقول لك لا يعني مش ما هواش ابدي ولا حاجة
ده نسخ وبعدين ييجوا يعيبوا على الناسخ والمنسوخ عندنا نسخ وبقى في عهد جديد ندخل الجنة بالفداء والصلاة. الله المستعان. في نهاية الاصحاح الرابع تحت عنوان الشريعة وبعدين بداية الاصحاح
الخامس الوصايا العشر الكلام عن آآ استلام الوصايا العشر والكلام ده كله. هنا لو قارنا انا الهدف من الفيديوهات المفروض مش انا اه اشرح بالتفصيل واقرأ من لا انا باعطيك افكار علشان تشتغل عليها
فهنا الاستلام الوصايا العشر موجود اهو في التثنية الاصحاء الخامس وموجود برضو في الخروج قارن ما بين الاتنين وهتلاقي فيه اختلافات. طب الاختلافات دي جت منين؟ ييجي النصراني يقول لك ما هو اصل علشان اول مرة لما استلم
نزل وكسر وبعدين استلم مرة تانية فدي المرة التانية بنقول له لأ ده كلام فاضي. ليه؟ لان هنا في سياق حكاية سيدنا موسى التاريخية عن اللي حصل دي المرة الاولى وما كانوش حتى لسة عبدوا العجل وكسر الالواح. فبالتالي انت
ايه بقى تبريرك؟ فيما يخص ان آآ الوصايا مختلفة او فيه ما بينها اختلافات طيب في الاصحاح الخامس في اخره في العدد رقم اتنين وتلاتين. فاحترزوا لتعملوا كما امركم الرب الهكم. لا تزيغوا
يمينا ولا يسارا في جميع الطريق التي اوصيك آآ اوصاكم بها الرب الهكم تسلكون. لكي تحيوا ويكون لكم خير وتطيل الايام في الارض التي تمتلكونها. هتعمله يطيل ايامكم. ربنا هيبارك لكم وهكذا. ما عملتوش ما التزمتوش ربنا
ويطردكم طيب آآ في الاصحاح السادس العدد المشهور ستة اربعة التثنية ستة اربعة اسمع يا اسرائيل الرب الهنا رب واحد. فتحب الرب الهك من كل قلبك ومن كل نفسك ومن كل قوتك
النص ده بحب استشهد به على انه من النصوص الدالة على ان ما فيش تلوث الرب الهنا رب واحد يعني رب نكرة اسم جنس للدلالة على الطبيعة او النوع او الجوهر او كذا
من الربوبية لا يوجد الا واحد زي لان الله واحد. مش تلاتة وآآ لان لانه ليس اله اخر الا واحدة ولكن لنا اله واحد الاب وهكذا. نصوص كثيرة بهذا المعنى ومع ذلك لا النصارى يقولوا لأ
الواحد المقصود هو الاب ده الكتاب المقدس بينص على كده لأ هيقولوا ما هواش واحد هم تلاتة من جنس الربوبية والالوهية الاب والابن والروح القدس. ورغم ان الكتاب بيقول ان الالوهية الحقيقية حصرية في الاب
لان يعرفوك انت الاله الحقيقي الوحيد او الاله الحقيقي وحدك او زي لنا اله واحد الاب الله المستعان. رغم كل هذه الادلة اللي بتنفي ان الالوهية في ثلاثة وان الرب لا هنا رب واحد والله واحد وان ليس اله
جنس اخر الا واحد واحد من جنس الالوهية. مع ذلك النصارى بيقولوا لأ. تلاتة من جنس الالوهية. وبنخالف الكتاب المقدس وانتاش فهمك انت اصلا مش فاهم الثالوث. في التثنية الاصحاح السابع العدد رقم تلتاشر
الرب الهك تتقي واياك تعبد وباسمه تحلف. مسألة واياك تعبد ويعني ايه العبادة عند المسلمين وعند النصارى المسلمين عندهم مفهوم واضح جدا للعبادة وبعدين طب عند النصارى يعني ايه عبادة
فهل العبادة كل الافعال والاقوال اللي يحبها الله ويرضاها ظاهرة او باطنة؟ يعني تشمل اعمال القلوب واعمال الجوارح والاركان وبعدين احنا بنجد في القرآن والسنة كل الافعال والاقوال وكذا والاعمال القلبية
كل اللي في سياق العبادة دي عبادات فبالتالي لا يجوز الا ان اقدمها لله. ما دام هي عبادة. والا لو قدمتها لغير الله يبقى انا وقعت في الشرك طلع لي المفاهيم الدقيقة دي عند اليهود والنصارى
ابيض يا ورد فبالتالي هل السجود عبادة ولا لأ عبادة ينفع اسجد لحد تاني غير ربنا الشريعة الاسلامية واضحة جدا في المسألة دي النصارى لأ مش واضحة اصل هيقول لك طب ما فيه انبياء قال يعني ما الانبياء زنوا
افرض ده كمان من الكفر اللي هم عملوه اللي انتم بتنسبوه لهم. هل افعالهم حجة اصلا؟ وعرفت منين ان ده فعل حسن فتستني به ودي قضية رئيسية جدا النبي زنا في الكتاب. ليه ما بتروحش تزني زيه
الكتاب واضح في ان الزنا حرام. فهو وقع في معصية وخطية. طيب ما الكتاب بيقول ما تسجدش غير لربنا وهم برضو سجدوا لغير ربنا. طب نعمل ايه؟ وهكذا الله المستعان. القضايا دي هامة جدا
وده مبحث في عقلي ولابد ان يحرر مسألة التوحيد بين المسلمين وغير المسلمين وخصوصا اليهود والنصارى. مش بس كده مفهوم العبادة بين المسلمين واليهود والنصارى كبحت في عقلي اريد ان اشتغل عليه
التقرير الاسلامي واضح جدا وموجود في كتب آآ العلماء كثير جدا لكن القضية ان انت تضبط هذا من كتب النصارى يا ترى في المكتبة اللي ورايا دي في كتب بتتكلم في المسألة دي ايه هي العبادة
وايه هي الافعال والاقوال الظاهرة والباطنة اللي تدخل ضمن العبادة فبالتالي لا يجوز الا ان اقدمها لله. فبالتالي لو قدمتها غير الله يبقى شرك ويبقى انا مستحق الخلود في النار
انا اكاد اجزم ما فيش الكلام ده عند النصارى. ولا حتى بيفكروا فيه. رغم ان من اهم الوصايا الرب الهك تتقي واياك تعبد وباسمه تحلف طب هنا بيقول لا تسير وراء آآ الهة اخرى من الهة الامم التي حولكم. لان الرب الهكم اله غيور في وسطكم. لئلا
يحمى غضب الرب الهكم عليكم فيبيدكم من وجه الارض. هتروحوا تتبعوا الهة اخرى الوصايا والشرائع والاحكام اهم وصية هي ايه؟ اسمع اسرائيل الرب لا هنا رب واحد وتحب الرب اله من كل قلبك ومن كل فكرك ومن كل نفسك والرب الهك
تتقي واياك تعبد وباسم تحلف ده هم وصية التوحيد هي الوصية الاولى كلام جميل. طيب يبقى اذا اذا خرقوا التوحيد ده ادعى ان ربنا يغضب عليهم ويسلط عليهم اعدائهم ويبيدهم من على وجه الارض
في الاصحاح السابع كلام عن طرد الامم والحروب برضه مرة اخرى الاصحاح السابع تحت عنوان طرد الامم في عدد اتنين ودفعهم الرب الهك امامك وضربتهم فانك تحرمهم. لا تقطع لهم
عهدا ولا تشفق عليهم ولا تصاهرهم. ولكن هكذا تفعلون بهم. نعمل ايه يا رب؟ تهدمون مذابحهم وتكسرون انصابهم وتقطعون سواريهم وتحرقون تماثيلهم بالنار لانك انت شعب من قبل. تخيل بقى لو الكلام ده
يعني منصوص عليه نصا عندنا القضية دي يقول لك شف السلفيين اعداء التراث وعندهم كلام عن طمس وجوه التماثيل والكلام ده كله الله المستعان. طب ما ده امر معروف من ايام سيدنا موسى
لا احنا نعترض على المسلمين لكن ما نستجريش ان احنا نقول اه الكلام ده عن النصارى. انا فاكر لما كنا في اسوان كنت مع معاذ عليان ومحمود داوود كان عندنا دورة في اسوان وكنا في قلب معبد الكرنك
من قلب معبد فيلة معبد فيلا النقوش اللي على الجدران مشوهة ولما نسأل بقى ليه مشوهة قالوا لنا دول النصارى الرومان نفذوا الاحكام الالهية في الكتاب المقدس وحاولوا يهدموا المعابد دي والتماثيل دي وهكذا. ليه؟ علشان
بيقول لهم تهدمون مذابحهم وتكسرون انصابهم وتقطعون سواريهم وتحرقون تماثيلهم بالنار هل يجرؤ شخص يفتح ملف ويقول مسلا عداء الحضارة المسيحية للحضارات اللي قبلها وان هم عاوزين يطمسوا التراس وعاوزين يطمسوا التاريخ. وعاوزين يقضوا على حضاراتنا الفرعونية. هل
يجرؤ كاهن ويقول احنا مأمورين بده مفروض نحطم التماسيل وكذا وكذا الله المستعان القضية يعني كبيرة لكن انا فقط اعطي بعض الافكار يعني اعطي بعض الافكار مش نتأسر ونحرق لأ يعني المسألة لو هندرسها بشكل شرعي
وفيه نصوص يبقى لا يجوز الاعتراض على النصوص. ونعمل اللي ربنا امر به وبعدين خصوصا بقى لو فيه نصوص زيها في ديانات تانية احنا يعني ما بنحبش حتى نقول عليهم ان هم كفار
ما نعترضش بقى على المسلمين وخلاص. لأ نبقى محايدين ونقول لأ انت انا معترض على المسلمين وكمان معترض على الكتاب المقدس واليهود والنصارى في الاصحاح السابع العدد رقم اتناشر من اجل انكم تسمعون هذه الاحكام وتحفظون وتعملونها يحفظ لك الرب الهك العهد
من اجل انكم يحفظ لك الرب الكتاب سفر التثنية ده تحديدا مليان نفس النوعية. برضه الاصحاح السابع العدد رقم تلاتة وعشرين كلام عن الحروب وازاي نتعامل ويدفعهم الرب الهك امامك
ويوقع بهم اضطرابا عظيما حتى يفنوا. ويدفع ملوكهم الى يدك فتمحو اسمهم من تحت السماء ما يبقى ما يفضلش لهم ذكر لا يقف انسان في وجهك حتى تفنيه وتماثيل الهتهم تحرقون بالنار
لا تشتهي فضة ولا ذهب مما عليها لتأخذ لك لئلا تصاب به نفس الكلام يعني ما تاخدش لا ذهب ولا فضة ولا اي حاجة نصفي الاصحاح التامن نص مشهور العدد رقم تلاتة
كزا كزا بيقول ايه؟ آآ لكي يعلمك انه ليس بالخبز وحده يحيا الانسان بل بكل ما يخرج من فم الرب كالانسان طبعا النص ده مشهور واقتبسه المسيح فيما يسمى التجربة على الجبل
وان هو كان صايم اربعين يوم والشيطان قال له لو كنت ابن الله حول الحجارة دي خبز فالمسيح قال له ليس بالخبز وحده يحيا الانسان. بل بكل كلمة تخرج من فم الله
طيب هنا انا اقصد اثير فكرة اني احنا عندنا اقتباسات من العهد القديم في العهد الجديد. كويس. نراجع اختلافات تحريف تناقضات الكلام ده حلو. طيب كويس اوي اه كان فيه معلومة يعني قصة كنا في مرة انا ومعاذ في مكتبة مسيحية
الراجل صاحب المكتبة تقريبا كان عاوز يروح ياكل ومش عارف مين فبيقول يلا يا جماعة علشان عاوز اروح اتغدى وكده. فبقول له ليس بالخبز وحده يحيا والراجل يعني مسيحي والنص اقتبسه المسيح ومش عارف النص بيقول لي امال بايه. فانا ومعاز في نفس واحد بل بكل كلمة
تخرج من فم الله والمعنى صحيح يعني المعنى ان الشخص عندما يكون في معية الله عز وجل وملتزم حتى لو هو صائم من الفجر لغاية المغرب من غير لا اكل ولا شرب
كونه انه بيعيش هذه العبادة الله عز وجل يحفظه ولا يشعر بجوع ولا اي شيء وده حقيقي ده مش شغل دراويش. في الاصحاح التامن العدد رقم تسعتاشر وان نسيت الرب الهك
لو عملت شف لو عملت تاخد بركة وارض. طب لو نسيت وان نسيت الرب الهك وذهبت وراء الهة اخرى وعبدتها وسجدت لها اشهد عليكم اليوم انكم تبدون لا محالة خلاص هتبادوا
لو لو عملتم كده هتبادوا كالشعوب الذين يبيدهم الرب من امامكم كذلك تبيدونا لاجل انكم لم تسمعوا لقول الرب الهكم. والله هذه المسألة هي التي لاجلها خلقنا اصلا. الله عز وجل يقول وما خلقت الجن والانس الا ليعبدون. ما اريد منهم من
رزق وما اريد ان يطعمون فهنا النص بيقول ايه؟ لانكم لم تسمعوا لقول الرب الهكم تسمع كلام الله يعني اتباع الوحي مش مجرد السماع يعني انا سمعت ما عملتش مش ده المقصود
انت تسمع وتتبع وتستسلم وتنقاد وتذعن وتطيع هو ده اللي هيدخلك الجنة وهو ده اللي هيعطيك كل الخير لكن ما تسمعش وما تعاملش ما تذعنش ما تطيعش ما تستسلمش ده مش هتروح النار
مش بس هتروح النار ده كمان ربنا هيذلك في الدنيا وهكذا فالمسألة ايه نحن نعرف هذا الوحي الذي يأتينا من الله عن طريق الانبياء والرسل. يبقى لازم نؤمن بنبي ورسول الاول
وناخد الوحي اللي بينقله لنا عن الله ونستسلم ونذعن ونطيع هذا الوحي كده ندخل الجنة ما عملناش كده مش هندخل الجنة. في الاصحاح العاشر تحت عنوان اتق الرب بيقول فالان يا اسرائيل ماذا يطلب منك الرب الهك الا ان تتقي الرب
يعني عاوز يقول لك هو ربنا بيطلب منك ايه ولا بيأمرك بايه غير كده تتقيه تطيعه تعبده وحده لا شريك له هو ده اعظم امر هو ده اعظم شيء. وزي ما قلت من اجل هذا خلقنا
هنا بيقول الا ان تتقي الرب الهك لتسلك في كل طرقه. يعني ايه في كل طرقه طريق يعني الشريعة شرع لكم من الدين تتبع الشريعة وزي ما قلنا شرع لكم من الدين يعني الدين
بعقيدة وتشريعات ووصايا واحكام كل دي شريعة. يعني ربنا بينها لنا فبالتالي تسلك في كل طرقه يعني كل امر ربنا بينه لك في الوحي ربنا بينها لك في الوحي تسلك فيها
وتتبعها طيب الله المستعان هنا وتعبد الرب الهك من كل قلبك ومن كل نفسك وتحفظ وصايا الرب وفرائضه التي انا اوصيك بها اليوم لخيرك. وبعدين بيقول لان الرب الهك هو اله الالهة ورب الارباب. الاله العظيم الجبار المهيب. الذي لا يأخذ بالوجوه ولا يقبل رشوة
فدي برضو من ضمن النصوص الجبار. يقول لك هل ربنا جبار وهو فاهم اصلا اسم غلط وان الجبار فيها المعنيين فيها معنى العلو والعظمة ومعنى قهر الاعداء وهكذا. وايضا فيها معنى الجبر. ان الله عز وجل يجبر
الكسر ويجبر الالام والاوجاع وهكذا وهذا المعنى الجليل العظيم ايضا. ان الصنم هو ربنا جبار. طب انت بتعترض ليه وهو عندك اصلا في الكتاب انه الجبار المهيب النصارى ما بيحبوش الاسماء والصفات اللي فيها جلال الله عز وجل
ربنا يخيف اعدائه يذل اعداءه اعداءه يهابونه. لأ ايه ده! ده اله وحش احنا عاوزين الاله المتضع اللي بيتضرب اللي بيتصلب ويموت لكن الاله الجبار المهيب مش عايزينه وده اللي ادى الى ان ماركيون جا له خلل
شيزوفرينيا اله العهد القديم ده غير اله العهد الجديد. ليه؟ لانه المحارب النار الاكلة الجبار المهيب. امال اله العهد الجديد ده ما له؟ العهد الجديد ده المحبة. النعمة السلام يبقى ده غير ده
الله المستعان الشيزوفرينيا دي غلط مفروض يعني عندما نعرف عن الله عز وجل اسمائه وصفاته نعرفها بكمالها وجلالها وبعظمتها كل جوانبها الله المستعان في الاصحاح الحداشر في نص في العدد رقم آآ تلتاشر
نفس الكلام بتاع العهد المشروط فاذا سمعتم لوصايا التي انا اوصيكم بها اليوم آآ لتحبوا الرب الهكم تعبدوه من كل قلوبكم ومن كل انفسكم اعطي مطر ارضكم في حينه المبكر وكزا كزا فاحترزوا من ان تنغوي
فتزيغ وتعبد الهة اخرى وتسجدوا لها فيحمى غضب الرب عليكم كزا كزا. هنا بيقول لو سمعتم لوصاياي وعبدتم والله اعطي مطرا في حينه وكذا وابارككم وكذا وكذا. لكن لو ان غويتوا وراء الهة اخرى وعبدتوها وكذا
اه يحمى غضب الرب عليكم ويغلق السماء وكذا وكذا نصوص كثيرة جدا في سفر التثنية. نصوص كثيرة لا حصر لها هنا في قصة مهمة جدا في الاصحاح الحداشر العدد رقم تسعة وعشرين. بيقول واذا جاء بك الرب الهك الى الارض التي انت داخل اليها لكي تمتلكها
فاجعل البركة على جبل جرزيم ولعنا على جبل عيبال هنا مفروض في جبلين جبلين مشهورين جدا جبل البركة اللي هو جرزيم وجبل اللعنة اللي هو عيبال. عيبال اخرو لام لعنة. عيبال لعنة
جرزيم بركة فالرب بيقول له اجعل البركة على جبل جرزيم واللعنة على جبل عباد وبعدين هو مين اللي دخل الارض؟ سيدنا موسى وهارون ما دخلوش الارض دي خلاص بحسب الترتيب التاريخي سيدنا موسى آآ هو لسه عايش
بحسب الترتيب التاريخي سيدنا هارون مات وسيدنا موسى خلاص على وشك في اخر الصفر هيموت. مش هيدخل الاراضي المقدسة ومش هيعبر الاردن. مين اللي هيعمل كده يسوع ابن نون؟ فالمفروض
الوصية دي هينفزها يسوع ابن نون المفروض ان يسوع ابن نون بحسب سفر يشوع لما عبر الاردن عمل المزبح على جبل عبال. اللي هو اللعنة طب هل معقول ان يسوع ابن نون
هيعمل المزبح لله على جبل اللعنة ولا المفروض يعمله على جبل البركة جرزيم فهم بيقولوا ده يسوع النون ما عملش الموضوع ده من دماغه. ده المفروض موسى عليه السلام هو الذي امر يسوع ابن نون ان هو يعمل على جبل
اسمه ايه ؟ جرزيم بتاع البركة ولا عيبال بتاع اللعنة؟ النص ده اللي هو نص في في سفر التثنية هنقراه فيما بعد مش عارف في الاصحاح سبعة وعشرين ولا تمانية وعشرين مش مهم
سيدنا موسى بيقول يسوع ابن نون. لما تدخل البلد ولا تعبر الاردن المفروض تعمل المزبح او الامر ده على انهي جبل نسخ التوراة القديمة ما بينها اختلافات التوراة السامرية بتقول تعمل على جبل جرزيم اللي هو بتاع البركة
والنص العبراني المسول بيقول تعمله على جبل عيبال اللي هو بتاع اللعنة طيب هو يسوع النونون فعلا عمل المذبح على انهي جبل؟ بحسب يسوع ابن نون سفر يشوع عمل المذبح على جبل
عيبال طيب يبقى النص محرف في سفر التثنية الامر على لسان موسى يعمل المذبح فين؟ النص ده فيه تحريم الناسخ كان هيحرف النص ازاي ودي قاعدة رئيسية جدا في النقد النصي
ان هو علشان خاطر توصل للشكل الصحيح للنص انت عندك اكثر من شكل للنص لازم تبرر سبب وجود الاشكال المختلفة دي في المخطوطات لو ما قدرتش تبرر سبب وجود الاشكال الاخرى في المخطوطات يبقى انت فاشل ناقد فاشل بتختار وخلاص
فالواضح عند العلماء ايه؟ ان النص على لسان موسى في الاصل كان بيقول انه يبقى على جبل جرزيم بتاع البركة ولما النساخ وجدوا ان كده في مشكلة ودي قاعدة ايضا في النقد النصي. ان الشكل اللي بيسبب صعوبة غالبا هو الاصح. ليه؟ لان غالبا
اسخ كان هيبقى عايز يغير هزا الشكل علشان يزيل الصعوبة من النص فبالتالي لو قلنا ان النص في شوع بناه على عيبال والنص على لسان سيدنا موسى يبنيه على جرزيم. يبقى فيه مشكلة ولا لا؟ اه فيه مشكلة. فيه صعوبة ان احنا نقبل
ازاي سيدنا موسى يأمر ان هي تبقى على جرزيم وهو عملها لعبال؟ طيب الصعوبة والاشكال سنزيلها ازاي ان انت تتحرى في النص اللي بيقول جرزيم تخليه عيبال. فيبقى سيدنا موسى امر انه يعمل على جبل عباد ويشوع عمل على جبل عبال. يبقى ما فيش اي مشكلة
فمسألة جزيم البركة وعباد اللعنة. وبعد كده سيدنا موسى بيأمره. بيقول له تعمل على جبل جرزيم ولا جبل عبادة وبعدين نلاقي في سفر يسوع ده عمل على جبل عيبال اللعنة. ازاي اصلا يعمل على جبل عباد الله؟ ما هو اصل موسى
قال له كده ولا ما قالوش وفيه اشكال. يعني اقصد في النهاية ابحثوا في هذه النصوص ستجدوا الشواهد بتاعة النصوص على الشاشة او النص هنا في سفر التثنية لاصحاح حداشر العدد رقم تسعة وعشرين فاجعل البركة على جبل جرزيم ولعنا على جبل عيبال. وبعدين فيما بعد المفروض
امر بتاع سيدنا آآ الامر بتاع سيدنا موسى عليه السلام موجود في الاصحاح سبعة وعشرين العدد رقم اربعة اين تعبرون الاردن تقيمون هذه الحجارة التي انا اوصيكم بها اليوم في جبل عيبال. ده بحسب النص العبراني الماسوني
لكن لو بصينا في الترجمة اليسوعية هنلاقي ان الترجمة اليسوعية بتقول في جبل جرزيم والهامش بيقول التقليد ومش عارف مين والنص الماسوري بيقول جرزيم وغالبا هي هي دي اللي اتحرفت لعبال زي ما احنا لاقيين هنا في
والنص في سفر يسوع هنبقى نيجي له بعدين مش مشكلة. في هنا في الاصحاح آآ الاتناشر العدد رقم خمستاشر كزا كزا الكلام عن ايه؟ عن الاكل الطاهر والنجس وايه اللي تاكله؟ وايه اللي ما تاكلوش؟ كلام مكرر. وبعدين هنا آآ برضو في تلاتة وعشرين
لكن احترز ان لا تأكل الدم لان الدم هو النفس فلا تأكل النفس مع اللحم كزا كزا برضو كلام عن ايه اللي يتاكل وايه اللي ما يتاكلش مكرر وبعدين في اخر الاصحاح الاتناشر العدد رقم اتنين وتلاتين. كل الكلام الذي اوصيكم به احرصوا لتعملوه لا تزد
ولا تنقص منه. نفس الكلام في الوصية بانه ما يزودش ولا ينقصشي لها علاقة بالحفاظ على النص نفسه لان الحفاظ على النص هو اساس العمل به وبعدين آآ في الاصحاح التلاتاشر
كلام عن عبادة الهة اخرى ونبي كاذب ونبي مش كاذب تعالوا نشوف كده هنا بيقول اذا قام في وسطك نبي او حالم حلما واعطاك اية او اعجوبة عمل معجزة لكن
بيقول لك ولو حدثت الاية او الاعجوبة التي كلمك عنها قائلا لنذهب وراء الخة اخرى لم نعرفها ونعبدها لا تسمع لكلام ذلك النبي او الحالم. لان الرب الهك يمتحنك طيب يعني هو عاوز يقول ده هيعمل معجزة او اعجوبة بس هيدعوك ان انت تعبد اله اخر
لا تعرفه لا تعرفه يعني ليس هو اله ابراهيم واسماعيل واسحاق ويعقوب ما تسمعش كلامه. حتى لو عمل اية او اعجوبة. ده ابتلاء فتنة من الله عز وجل فاحنا بنقول
اذا كانت المعجزة هنا ليست دليلا على صدق النبوة في ازاي النصارى يقولوا ده دليل على الوهية المسيح. الله المستعان. احنا ناقشنا المسألة دي كزا مرة وقلنا ان المعجزة ليست دليل
على صدق نبوة فضلا عن انها تكون دليل على الوهية شخص. والمسيح نفسه بيقول انه سيكون مسحاء كذب وانبياء كذبة يعطون ايات عظيمة وعجائب حتى يضلوا ان امكن او لو امكن المختارين ايضا
فايات عظيمة وعجائب وهم مسحاء كذبة وانبياء كذبة. وبعدين في النهاية بنقول المعجزة دي بسلطان هذا الشخص سلطان الشخص ولا السلطان مدفوع له من الله؟ لو سلطان مدفوع له من الله يبقى ما فيش مشكلة. خلاص. مهما عمل
الاية او اعجوبة هي في النهاية قدرة الله. الله عز وجل فعل هذه المعجزة بواسطته لكن هذا الشخص لم يفعل هذه الاية او الاعجوبة بقوته الشخصية علشان نقول ده اله وهو بيستعرض قوته الالهية. او احنا عرفنا قوته الالهية من خلال هذه المعجزة. هنا بيقول في النهاية في
اصحاح تلتاشر عدد رقم خمسة وذلك النبي او الحالم ذلك الحلم يقتل. لانه تكلم بالزيغ. فالنبي الكاذب ايه ايه اللي بيحصل له في النهاية يقتل يموت حتم انفه يحصل له مصيبة
فدي نقطة وهنتكلم عنها مرة تانية فيما بعد دليل صدق نبوة سيدنا محمد صلى الله عليه وسلم. اولا سيدنا محمد صلى الله عليه وسلم ما دعاش بادت اله غريب بمعنى انه دعا لعبادة اله ابراهيم واسحاق ويعقوب والاسباط وموسى وعيسى
وان احنا عندنا في القرآن قصة سيدنا موسى واحنا بنقول احنا بنعبد نفس الاله اللي دعا اليه كل الانبياء والمرسلين. فبالتالي مبنى سيدنا محمد ما دعاش الناس انه يعبد اله غريب. هو هو يمكن النصارى هم اللي انحرفوا
وبيطلبوا مننا ان احنا نعبد اله غريب ما نعرفوش. اله مثلث اقاليم ما نعرفوش ولا حكى عنه الانبياء القدامى الله المستعان وفي نفس الوقت سيدنا محمد صلى الله عليه وسلم لم يقتل او يعني ربنا عصمه من الناس ومات موتة طبيعية بعد ما بلغ الرسالة وادى الامانة
الامة وكشف الغمة هنا في النهاية بقى طب عقوبة الشخص اللي بيدعو لدين اخر او راح يعبد الهة اخرى. يعني ارتد وعبد الهة اخرى. او يدعو للارتداد وعبادة الهة اخرى. ده نعمل فيه ايه؟ فهنا في
التسمية تلتاشر من العدد ستة واذا اغواك سرا اخوك ابن امك او ابن او ابنك او ابنتك كزا كزا كزا كزا. قائلا نذهب ونعبد الهة اخرى لم تعرفها انت ولا اباؤك من الهة الشعوب الذين حولك القريبين منك او البعيدين عنك كزا كزا فلا
منه ولا تسمع له ولا تشفق عينك عليه ولا ترق له ولا ولا تستره. بل لن تقتلوا وبعدين بيقول يدك تكون عليه اولا لقتله ثم ايدي جميع الشعب اخيرا ترجمه بالحجارة حتى يموت
لانه التمس ان يطوحك عن الرب الهك. هنا نقارن طبعا بعقوبة الردة. والكلام الكثير هل هي عقوبة ولا هي حد؟ وبعدين لعبقري اسلام بحيري يقول لك شف دي ما طلعتش حد
او في خلاف ما بين العلماء نسميها حد ولا نسميها عقوبة الغالبية يعني انا اميل الى الرأي الذي يقول ان هي عقوبة. عقوبة الردة مش حد لان الحدود كفارات. يعني ايه؟ يعني الله عز وجل لا يعذب عبدا على ذنب مرتين
سرق تقطع يده فلا يعاقب عنها في الاخرة ما دام عوقب عنها في الدنيا. كذلك الزنا سواء جلد او رجم ما دام عوقب عنها في الدنيا لا يعاقب عليها في الاخرة. فالحد كفارة
وما فيش آآ استتابة من من الحد اذا هو اعترف وتاب ينفذ فيه الحد لكن في في عقوبة الردة عقوبة الردة مش كفارة. يعني ايه؟ يعني هو يقتل ردة وبرضه يوم القيامة في
نار جهنم وايه كمان؟ انه لو لو يعني احنا بنستتيبه قبل القتل. يعني ايه؟ يعني نطلب منه ان هو نفسه ونشوف لو عنده اي اسئلة وشبهات او كذا نجيب عنها لو هو فضل كافر وعنيد ويقول لك لا دينكم غلط وكزا وانا مش هراقب
اجي عن قراري وكزا عرض على السيف لم يتعظ والا فقتل خلاص قتل عقوبة ردة بغض النزر بقى هو مين المرتد اللي يقتل الذي يصر اه اصر ارتداده ولا عرف ارتداده؟ قطعا ولا شك اللي
نفز في العقوبة لازم نكون عرفنا انه مرتد فخلاصوا الشائعة هذا الامر او بدأ يدعو لكفر او ايا كان مش مشكلة. لكن خلاص اتعارف انه ملحد او مرتد او ايا كان لاي سبب من الاسباب
بيستتاب الاول يعني يطلب منه التوبة والرجوع عن موقفه لكي لا يقتل. اذا الحد ما فيش فيه كده. لكن عقوبة الردة فيه لو تاب خلاص لا يقتل ولا يعاقب وفي النهاية لو قتل ما هياش كفارة
هيكون برضو في نار جهنم في النهاية. المقارنة بقى ان هنا ما فيش استتابة عرفت انه كافر وبيدعو لالهة اخرى قتلا تقتله لا تشفق عليه كزا كزا كزا طب وبعدين مين اللي هينفذ هذا هذا الحد؟ يدك تكون عليه اولا انت وجميع الشعب كأن هيبقى فيه نوع من انواع
الفوضى. انا عرفت ان فلان ده ارتد وكفر يدك تكون عليه اولا. انا اولى بان انا اقتله. لكن عند المسلمين الحدود والعقوبات ينفذها الحاكم او القاضي او ايا كان يعني شخص يمثل
رئيس الدولة او رئيس الدولة اعطى له سلطان انه يقيم العقوبات والحدود وهكذا طيب برضو نفس الكلام قد خرج ده في الاصحاح تلتاشر. آآ العدد رقم تلتاشر. قد خرج اناس بنو لئيم من وسط الكزا كزا كزا. نذهب
ونعبد الهة اخرى وفحصت وفتشت وسألت جيدا واذا الامر صحيح؟ يعني ده اقصى حاجة هتتعمل ان انت بس تشوف ايه هو فعلا كفر ولا ما كفرش فعلا بيدعو لعبادة الية اخرى ولا لأ
ما دام ثبت وانا اتأكدت وكذا وكذا خلاص تتنفذ في العقوبة فضربا تضرب سكان تلك المدينة بحد السيف وتحرمها بكل ما فيها مع بهائمها بحد السيف طيب تجمع كل امتعتها الى وسط ساحتها وتحرق بالنار. المدينة
وتحرق بالنار المدينة وكل امتعتها كاملة للرب الهك خلاص. مدينة فيها ناس بتدعو للكفر تدخل عليهم في بيتهم تحرقهم كلهم عن بكرة يمين تخيل لو المسلمين بيعملوا كده مع الكفار اللي حواليهم دي بلدة كافرة. وبتدعو الى الكفر ادخل احرقها وبيتها عن بكرة زقاق
طيب بردو هنا في الاصحاح الاربعتاشر تحت عنوان الاطعمة الطاهرة والاطعمة النجسة. نفس الكلام المعاد. حتى هنا بنلاقي ايه في اربعتاشر سبعة الا هذه فلا تأكلوها مما يجتر ومما يشق الظرف
الجمل والارنب لانها تشتر. الارنب يشتر ومسألة الخطأ العلمي وهو الارنب يشتر ولا لأ. وارنب بري ولا مش ارنب بري. وانا قلت في المسألة دي في النهاية حكمها فعل اليهود
اليهود ما بيكلوش الارنب اللي احنا بنعمله بالملوخية ده فبالتالي الارنب اللي هو الارنب اللي احنا بنربيه وبنعلفه وبناكله زي الفراخ زي الديك زي الاي زي الحيوانات الدواجن دي طبعا هو ما بيتقالش عن ارنب انه دواجن لكن المقصود يعني الارنب اللي احنا بنربيه ونروح نشتريه. وبيتباع في نفس المحلات اللي بيتباع فيها الفراخ وكده
هل ده بيكتر طيب ما هو هنا الكتاب بيحرمه لعله طب العلة دي صحيحة ولا لأ لو كان الكتاب حرمه خلاص خلاص حرمه وخلاص لكن هنا حرموا لعلة والطب بيقول او التشريح او ايا كان الارنب ما بيكترش يبقى فيه مشكلة
طيب هنا برضو في الاصحاح الاربعتاشر آآ من العدد اتنين وعشرين كلام عن العشور في الاصحاح خمستاشر آآ سنة الابراء والكلام عن العبيد وكذا هنا في آآ تحرير العبيد برضه نفس الكلام في الاصحاح ستاشر عيد الفصح عيد الاسابيع عيد المظال كل الكلام عن الاعياد تكرار
ممل محكي في الاصفار اللي فاتت طيب هنا آآ تعيين القضاة واتكلمنا عنها قبل كده واحنا هنتكلم عن عصر القضاة. هو خلاص سيدنا موسى هو القائد بعد كده سيدنا يسوع ابن نون تلميذ موسى وسفر يشوع بعد كده في سفر القضاة اللي بيحكي عن عصر القضاة اللي بدايتهم
آآ سيدنا موسى عليه السلام لكن الفرق ما بين اللي كانوا في سيدنا في عصر سيدنا موسى وعصر القضاة ان القضاة دول في عصر القضاة كانوا في مقام سيدنا موسى نفسه. مش في قائد وتحطيه مجموعة قضاة. لأ ما علينا
طيب آآ هنا برضو عبادة الالهة الاخرى في اخر الاصحاح الستاشر اه لا تنصب ما علينا في الاصحاح السبعتاشر آآ برضو نفس الكلام عن عبادة الهة اخرى وانه قتلا يقتل وكذا. ده في في العدد آآ تلاتة. ذهب ويعبد الهة اخرى كزا
وبعدين العدد الرابع واخبرت وسمعت وفحصت ولقيته صحيح واكيد فايه اللي يحصل؟ يخرج ويرجم بالحجارة حتى الموت وهنا التفصيلة الزيادة بس ايه؟ على فم شاهدين او ثلاثة شهود يقتل. يعني اتنين او تلاتة يشهدوا الراجل ده
الراجل ده بيدعو للكفر وبيدعو ان احنا نعبد الهة اخرى. خلاص. عرفنا شاهدين او ثلاثة يقتل بدون رأفة جنب الحجارة. طيب هنا في نص خطير في الاصحاح السبعتاشر العدد رقم اتناشر وتلتاشر بيقول ايه؟ والرجل الذي يعمل بطغيان
فلا يصنع للكاهن الواقف هناك ليخدم الرب الهك. او للقاضي يقتل ذلك الرجل فتنزع الشر من اسرائيل فيسمع جميع الشعب ويخافون ولا يطغون بعد شف الكلام الراجل اللي ما يسمعش الكاهن يتقتل. الراجل اللي ما يسمعش للقاضي يتقتل
ولا تعليق على احكام القضاء ولا لا تعقيب على احكام القضاء هي دي دي مش يقول لك الرجل الذي يطغي دي الطاغوتية الحقيقية يعني هل المبرر الوحيد لهذا الكلام ان القاضي ده يكون يوحى اليه من الله
او في اجماع ان كلامه موافق للوحي وهو الحق المبين في مسألة تستحق القتل اصلا او الكاهن ده بيوحى اليه من الله. فبالتالي ده شخص بيرفض الوحي او بيرفض شيء مجمع عليه في الدين يعني. يعني شف بقى اللي انا اقبله في المسائل دي
هو اللي احنا كمسلمين يعني يوصلنا لتطبيق عقوبة الردة لكن لمجرد انه خالف الكاهن يقتل او لمجرد انه يخالف القاضي يقتل. وبعدين ايه تقديس الكاهن للدرجة دي ليه؟ لانه تأليه تقليل
فالقضية دي يعني صعبة جدا لو كان عند المسلمين اللي يخالف شيخه يقتل اللي يخالف قاضي مسلم يقتل الله! ما فيش خلاف. اللي يخالف يتقتل وبعدين بيقولوا لنا يا جماعة احنا ما بنعرفش نتناقش معكم. لان انتم بتشهروا في وجهنا سيف الردة. هو احنا زي اليهود
بنقول انت مرتد نقوم اكلينك على طول وبعدين فين اصلا تطبيق عقوبة الردة في بلدنا على الاقل ما علينا اه احكام خاصة بالملك في الاصحاح سبعتاشر من الاعداد اربعتاشر لغاية عشرين. بغض النظر عن الكلام اللي فيه
مش عايز اضيع الوقت في قرائتي لكن متى المسكين في كتابه تاريخ اسرائيل ذكر اثناء كلامه عن ملك سيدنا سليمان عليه ايه السلام قال ايه؟ ببساطة قال سيدنا سليمان اه في عنده نصوص في التوراة بتقول الملك المفروض يعمل ايه
وبعدين متى المسكين بيقول وسيدنا سليمان ما عملش منها اي حاجة. تخيلوا يعني سيدنا سليمان اللي هو مفروض الملك النبي الوحي عنده بيقول له لما يكون عندك ملك. الملك المفروض يعمل كزا وبعدين يقول لك بس سيدنا سليمان ما عملش
منها ولا حاجة الله المستعان يعني انتم مش كفاية نسبته لسيدنا سليمان الكفر وانه راح يعبد الهة نساؤه اللي املن قلبه عن الرب الهه. وبنى لهم معابد وكذا. وسيدنا داود اللي نسبتوا له
اغتصاب المرأة وقتل زوجها مع سبق الاصرار والترصد لأ ده كمان يعني اللي هو ابسط شيء اللي هو المفروض يكون ملك تقي ما بالك انه نبي ربنا موصي الملك يكون كذا
سيدنا سليمان ما عملش منهم ولا حاجة والزريف بقى في الموضوع ان اصلا انشقاق مملكة سليمان دي يعني افعال سيدنا سليمان كانت آآ العلماء بيقولوا هي السبب اصلا هي بداية ان ربنا غضب على بني اسرائيل وملك آآ سليمان اللي ورثه عن داوود ضاع. الله المستعان. احنا
هنتوقف عند هذا القدر علشان الفيديو ما يبقاش طويل. في فيديو قادم هنكمل من الاصحاح التمنتاشر لاخر سفر التسلية بازن الله عز وجل في نهاية هذا الفيديو كالعادة لو كان الفيديو عجبكم اتمنى تعملوا لايك وشير ومنتظر ارائكم واسئلتكم ومقترحاتكم في التعليقات. ولو ما كنتوش
في القناة تعملوا سبسكرايب واتمنى ان يحصل تفاعل حول الفيديوهات ونشرها ما بين المهتمين. لان تفاعل الاخوة طلبة العلم واهتمامهم بهذه الفيديوهات هو الدافع الاول للاستمرار وانتاج مثل هذه الفيديوهات
وانصحكم طبعا بمتابعة القنوات الصديقة قناة البينة الدعوية وقناة مكافح الشبهات وقناة سؤالات الى ان نلتقي في فيديو اخر قريبا جدا. لا تنسوني من صالح دعائكم. والسلام عليكم ورحمة الله وبركاته